Loobu kihistu
Loobu kihistu (inglise keeles Loobu Formation) on ordoviitsiumi ladestu Kunda lademe kihistu. Seda hakkas esimesena määratlema Algimantas Grigelis aastal 1984. Kihistu stratotüüp on Loobu jõe kanjon (Joaveski paljand). Kihistule on nime andnud Loobu küla. Kihistu on kõige paksem Kahala II puuraugus (8.2 m). Kihistu sisaldab järgmisi kihistikke: Nõmmeveski kihistik Ubari kihistik Udria kihistik Valgejõe kihistik. Kihistu moodustab hallikas lubjakivi, milles sisaldub ka glaukoniiti. Sillamäest ida pool lisanduvad kihistu lubjakivile punakaspruunid ja violetsed laigud.